

Predsedníctvo Slovenskej advokátskej komory

Vyhlasuje

**ŠTUDENTSKÚ SÚŤAŽ**

**o najlepšiu esej**

**a**

**o najzaujímavejší návrh inovácie advokácie**

**na tému**

**„TECHNOLÓGIE A BUDÚCNOSŤ – E-VOLÚCIA ADVOKÁTOV“**

pri príležitosti IV. Európskeho dňa advokátov (25. október 2017)

*Súčasná doba kladie pred advokáciu početné výzvy. Výzvy majú rôznu podobu a nastupujú rýchlosťou, ktorej tempo udáva najmä revolúcia informačných technológií. Technologický vývoj nemožno zastaviť a ako taký vstupuje aj do oblasti poskytovania právnych služieb.*

*Aký je advokát budúcnosti? Bude jeho úspech záležať od toho, do akej miery sa prispôsobí technologickému vývoju? Čo prinesie generačná výmena? Prispievajú nové technológie na ceste k spravodlivosti? Musí byť advokát aj dobrým „ajťákom“? Čo znamená vzostup „legaltech“?*

Na súťaži sa môžu zúčastniť **študenti** bakalárskeho, magisterského a doktorandského štúdia právnických fakúlt akreditovaných na Slovensku.

V jednotlivých kategóriách súťaže nekladieme formálne požiadavky, cieľom je podnietiť záujem o problematiku a podporiť kreatívne myslenie mladých ľudí, študentov práva. Inováciou môže byť nápad na aplikáciu, program, návrh na spôsob práce či vedenia kancelárie, dizajn či nápad na webstránku – tieto stačí opísať alebo aj vizuálne spracovať.

Eseje a návrhy inovácií možno zasielať do **25. októbra 2017** e-mailom na adresu chladekova@sak.sk .

Víťazná esej bude

* **uverejnená v Bulletine slovenskej advokácie**
* **honorovaná sumou 300 EUR**

Víťazný návrh inovácie bude

* **uverejnený v Bulletine slovenskej advokácie**
* **honorovaný sumou 300 EUR**

Hodnotiaca komisia:

* JUDr. Tomáš Illeš (*podpredseda SAK*)
* JUDr. Michal Rampášek (*člen pracovnej skupiny SAK pre elektronizáciu*)
* Mgr. Michaela Chládeková, PhD. (*riaditeľka odboru medzinárodných vzťahov SAK*)

Súťaž bude vyhodnotená do 5. novembra 2017. Vyhlasovateľ súťaže si vyhradzuje právo neobsadiť ocenené miesta v prípade, ak prihlásené práce po posúdení hodnotiacou komisiou nebudú dosahovať požadovanú úroveň.

Viac informácií o IV. Európskom dni advokácie ako aj Sprievodcu Európskym dňom advokácie na tému *E-volving lawyers* nájdete na stránke Rady advokátskych komôr Európy (CCBE) <http://www.ccbe.eu/actions/european-lawyers-day/>.